POZNÁMKY K ÚČTOVNÝM VÝKAZOM
ZA ROK 2003

Názov spoločnosti:	Fond národného majetku Slovenskej republiky
Sídlo:	Drieňová 27, Bratislava 821 01
IČO:	17333768

Zostavené dňa:
Február 2004	Podpisový záznam člena
štatutárneho orgánu
účtovnej jednotky	Podpisový záznam osoby
zodpovednej za zostavenie
účtovnej závierky	Podpisový záznam osoby
zodpovednej za vedenie
účtovníctva	
Schválené dňa:	Ing. Végh Daniel	Ing. Répássyová Jarmila	Fedičová Viera	

Všetky údaje a informácie uvedené v týchto poznámkach vychádzajú z účtovníctva a nadväzujú na účtovné výkazy k 31.12.2003. Hodnotové údaje sú uvedené v tisícoch Sk. Čísla uvedené za položkou v zátvorkách alebo v stĺpcoch sú odvolávky na riadok alebo stĺpec príslušného výkazu (súvaha, výkaz o tvorbe a použití Fondu národného majetku Slovenskej republiky a výkaz o čerpaní rozpočtu).

1.	Základné údaje o spoločnosti

Názov a sídlo	Fond národného majetku Slovenskej republiky, 
Drieňová 27, Bratislava 821 01	
Právna forma	Iná právnická osoba	
Dátum vzniku (podľa obchodného registra)	28.6.1991	
IČO	17333768	
Hlavný predmet činnosti	•	preberanie majetku štátu schváleného na prevod na iné osoby v rámci privatizácie podľa zákona č. 92/1991 Zb. A jeho používania v súlade so zákonom SNR253/1991 Zb.,
•	nadobúdanie akcií na základe účasti na podnikaní akciových spoločností a vykonávanie práv akcionára,
•	vykonávanie práv spoločníka na iných než akciových spoločnostiach na základe svojej účasti,
•	predávanie svojich akcií alebo podielov na iných než akciových spoločnostiach,
•	uzavieranie zmlúv o predaji podnikov ich organizačných častí a častí ich majetku,
•	predávanie privatizovaného majetku vo verejných dražbách,
•	prevádzanie privatizovaného majetku na obce a na účely nemocenského a dôchodkového poistenia,
•	prenajímanie privatizovaného majetku,
•	vysporiadanie nárokov oprávnených osôb, ak k odňatiu vlastníckeho práva došlo spôsobom uvedeným v § 2 ods. 3  zákona č. 87/1991 Zb. o mimosúdnych rehabilitáciách,
•	zakladanie obchodných spoločností alebo účasť na ich zakladaní,
•	organizovanie verejných súťaží na predaj majetku určeného na privatizáciu,
•	poskytovanie záruk na úvery obchodných spoločností,	

2.	Členovia orgánov spoločnosti:

Orgán	Funkcia	Meno	
Prezídium FNM SR	predseda	Ing. Jozef Kojda	
	člen	Rezsö Duray	
	člen	Ing. Igor Grošaft	
	člen	MUDr. PhD Stanislav Janota CSc.	
	člen	Ing. Mikuláš Kačaljak	
	člen	Milan Krajniak	
	člen	Ing. Juraj Plecho	
	člen	MUDr. František Stano	
Dozorná rada FNM SR	predseda	Ing. Marta Lobotková 	
	podpredseda	Ing. Ondrej Matej	
	člen	JUDr. Milan Fraňa	
	člen	Ing. László Hóka	
	člen	Ing. Jaroslav Ivan 	
	člen	Ing. Jozef Kriško	
	člen	Ing. Pavol Pavlis	
Výkonný výbor FNM SR	predseda	Ing. Daniel Végh	
	podpredseda	Ing. Peter Huňor	
	podpredseda	Ing. Jozef Mihalik	
	člen	Ing. Jozef Jurica	
	člen	Ing. Jarmila Répássyová	
	člen 	Ing. Vladimír Dvořáček	
	člen	Ing. Anna Bubeníková	
	člen	Ing. Zuzana Némethová	
	člen	Mgr. Ing. Marián Karkuš	
	člen	Ing. Ján Ďurana	
	člen	Ing. Anton Brath	
3.	
Pracovníci 

Priemerný počet pracovníkov (prepočítaný) – celkom	164	
Z toho riadiaci pracovníci	11	

4.	Dôvod a spôsob zostavenia účtovnej závierky

Táto účtovná závierka je riadna individuálna účtovná závierka za Fond národného majetku Slovenskej republiky (ďalej len FNM SR). Bola zostavená za účtovné obdobie od 1. 1. do 31. 12. 2003 podľa slovenských právnych predpisov, a to zákona č. 431/2002 o účtovníctve a Postupov účtovania pre Fond národného majetku Slovenskej republiky na základe Opatrenia MF SR č. 14875/2003-92 z 12. augusta 2003. 

S účinnosťou od 1. januára 2003 došlo k zmene Postupov účtovania pre FNM SR v zmysle novej legislatívy. FNM  SR v účtovnej závierke za rok 2003 nemôže účtovne vykazovať opravné položky k majetku a rezervy na straty. Z uvedeného dôvodu sa odúčtovali opravné položky vykázané k 31. decembru 2002 na nasledujúcich riadkoch súvahy:

Riadok	Položka	Tis. Sk	
A.III.	majetok FNM	278 768	
B.I.	dlhodobé pohľadávky	983 529	
B.II.	krátkodobé pohľadávky	21 714 248	
B.III.	krátkodobý finančný majetok	4 658 131	
	Celkom	27 634 676	

Odúčtovanie opravných položiek sa vykazuje v riadku 16 vo výkaze o tvorbe a použití majetku Fondu národného majetku Slovenskej republiky Úč FNM SR1-01 (ďalej len „výkaz o tvorbe a použití“)

Fond nie je platcom dane z príjmov právnických osôb, preto nevykazuje žiadnu daň z príjmov bežného obdobia ani odloženú daň z príjmov.

Účtovná závierka za rok 2003 bola spracovaná za predpokladu nepretržitého pokračovania činnosti bez akýchkoľvek dodatkov a dopadov z neistoty uvedenej nižšie.

5.	Schválenie účtovnej závierky za rok 2002

Účtovná závierka FNM SR za rok 2002 bola schválená Uznesením Národnej rady Slovenskej republiky č. 347 zo dňa 26. júna 2003 po prerokovaní vo vláde SR, vo výboroch a v pléne NR SR podľa § 32 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov. 

6.	INFORMÁCIE O ÚČTOVNÝCH METÓDACH A VŠEOBECNÝCH ÚČTOVNÝCH ZÁSADÁCH

a)	FNM SR uplatňuje účtovné princípy a postupy účtovania v súlade so zákonom č. 431/2002 o účtovníctve a s Postupmi účtovania pre Fond národného majetku Slovenskej republiky (ďalej len „Postupy“). Účtovníctvo sa vedie v peňažných jednotkách slovenskej meny, t. j. v slovenských korunách. 

b)	Účtovníctvo sa vedie na základe dodržania časovej a vecnej súvislosti. Za základ sa berú všetky náklady, ktoré sa vzťahujú na účtovné obdobie bez ohľadu na dátum ich platenia. 

c)	Pri oceňovaní majetku a záväzkov sa zásada opatrnosti uplatňuje v Poznámkach k účtovným výkazom (ďalej len „Poznámky“), t. j. berú sa za základ všetky riziká, znehodnotenia a straty, ktoré sa týkajú majetku a záväzkov a sú známe ku dňu zostavenia účtovnej závierky.

d)	Pokiaľ je účtovné ocenenie majetku nižšie ako jeho trhové ocenenie, majetok sa nepreceňuje. Významné rozdiely sa komentujú v Poznámkach. 

e)	Pohľadávky, záväzky, úvery a pôžičky sa v súvahe vykazujú ako dlhodobé alebo krátkodobé podľa zostatkovej doby splatnosti ku dňu, ku ktorému sa zostavuje účtovná závierka. Časť dlhodobej pohľadávky a časť dlhodobého záväzku, ktorých splatnosť nie je dlhšia ako jeden rok odo dňa, ku ktorému sa zostavuje účtovná závierka, sa vykazuje v súvahe ako krátkodobá pohľadávka alebo krátkodobý záväzok.
f)	
Spôsob ocenenia jednotlivých položiek majetku a záväzkov

Pri obstaraní majetku sa uplatňuje princíp obstarávacích nákladov (t.j. historických nákladov). Ocenenie jednotlivých položiek majetku a záväzkov je takéto:

i)	Hmotný a nehmotný majetok nakupovaný - obstarávacími cenami; obstarávacia cena predstavuje cenu, za ktorú sa majetok obstaral a vedľajšie náklady súvisiace s obstaraním  (prepravné, montáž, clo a pod.), 

ii)	Cenné papiere a majetkové účasti sa oceňujú cenami obstarania priradenými k dátumu obstarania; pri predaji alebo inom úbytku rovnakého druhu cenného papiera sa používa metóda váženého aritmetického priemeru. FNM SR  je povinný vykazovať v Poznámkach k účtovnej závierke všetky predpokladané opravné položky (pozri pozn. 8 a 10)

iii)	Pohľadávky a záväzky sa oceňujú nominálnymi hodnotami; pri pohľadávkach sa neuvádza opravná položka v stĺpci korekcia. Ich výška sa zisťuje inventúrou a uvádza sa v poznámkach k účtovnej závierke.

iv)	Rezervy  sa oceňujú v očakávanej výške záväzku. Spoločnosť vytvára a zároveň účtuje rezervu na správnu činnosť; a to na nevyčerpané dovolenky, vrátane sociálneho zabezpečenia, na rozhodnutia v súdnych sporoch vrátane sociálneho zabezpečenia a odmeny zamestnancov fondu vrátane sociálneho zabezpečenia. Tvorba, použitie a zrušenie rezerv z hlavnej činnosti sa neúčtujú v účtovných výkazoch, iba sa uvádzajú v poznámkach k účtovnej závierke.

v)	Dlhopisy, pôžičky, úvery sa oceňujú nasledovne:
•	Pri ich vzniku menovitou hodnotou,
•	Pri prevzatí obstarávacou cenou.
Výnosy z dlhopisov a úroky z pôžičiek a úverov sa účtujú do obdobia, s ktorým časovo a vecne súvisia.

vi)	Časové rozlíšenie evidované na strane pasív súvahy sa oceňuje očakávanou menovitou hodnotou.

g)	Odpisový plán

Dlhodobý hmotný majetok FNM SR v r. 1991 až r. 2002 neodpisoval. Od r. 2003 FNM SR účtuje oprávky za bežné účtovné obdobie. Pri stanovovaní odpisového plánu bola zohľadnená intenzita využitia tohoto majetku. 
Dlhodobý nehmotný majetok evidovaný v majetku fondu od r.1991 až do r. 2002 sa odpisoval 100 %. Od r. 2003 FNM SR začal prvýkrát odpisovať podľa odpisového plánu. K dlhodobému majetku, ku ktorému sa podľa doterajších predpisov neúčtovali oprávky, sa v zmysle § 18 Postupov v roku 2003 dotvorili.

Priemerné životnosti podľa odpisového plánu sú:

Druh majetku	Životnosť	Ročné oprávky	
		1. rok odpisovania	Ďalšie roky odpisovania	
Dlhodobý nehmotný majetok	 5	1/5	1/5	
Dlhodobý hmotný majetok:				
•	dopravné prostr., výpočtová tech. kopírovacie stroje, telefóny	                4	           14,2	               28,6	
•	chladničky, nábytok	 6	8,5	18,3	
•	klimatizácie, trezory	12	4,3	8,7	
Nehnuteľný majetok	30	1,4	3,4	

h)	Zásady pre členenie majetku a záväzkov

Majetok a záväzky spoločnosti sa z časového hľadiska člení na dlhodobý majetok a krátkodobý majetok podľa doby zostatkovej splatnosti alebo podľa zámerov spoločnosti na dobu držby alebo použitia majetku do jedného roka alebo nad jeden rok. 

i)	Zásady tvorby opravných položiek

       Pri  dočasnom znížení  hodnoty majetku  FNM SR  odhaduje  opravné  položky  v súlade  s postupmi 
       účtovania. V zmysle  novej  účtovnej legislatívy platnej pre FNM od 1. januára 2003 FNM nevykazuje 
       opravné položky v účtovnej závierke, len v Poznámkach.

j)     Prepočet údajov v cudzích menách na slovenskú menu

Majetok a záväzky správnej činnosti vyjadrené v cudzej mene sa prepočítavajú na slovenskú menu kurzom určeným v kurzovom lístku NBS ku dňu uskutočnenia účtovného prípadu a v účtovnej závierke ku dňu jej zostavenia. Majetok a záväzky z privatizácie vyjadrené v cudzej mene sa prepočítajú na slovenskú menu kurzom určeným v kurzovom lístku NBS ku dňu uskutočnenia účtovného prípadu. Ku dňu, ku ktorému sa zostavuje účtovná závierka sa kurzový rozdiel z ocenenia takéhoto majetku uvádza len v poznámkach k účtovnej závierke.

7.	Nehmotný a hmotný investičný majetok 

7.1.	Pohyby na účtoch dlhodobého nehmotného majetku, oprávok a zostatkovej ceny 

	Softvér	Celkom	
Riadok súvahy	004	003	
Obstarávacia cena			
K 1. januáru	13 725	13 725	
Prírastky	2 181	2 181	
Úbytky	617	617	
K 31. decembru	15 289	15 289	
			
Oprávky			
K 1. januáru	13 725 	13 725	
Prírastky (roč. odp.)	436	436	
Úbytky	617	617	
K 31. decembru	13 544	13 544	
			
Zostatková cena 			
K 1. januáru	-	-	
K 31. decembru	1 745	1 745	

Úbytok nehmotného majetku vo výške 617 tis. Sk predstavuje vyradenie  softvéru. Majetok bol vyradený na návrh inventarizačnej komisie ako morálne zastaralý a nevyužívaný.  
Prírastky nehmotného majetku. V roku 2003 bol nakúpený softvér vo výške 2 181 tis. Sk (plánovaná položka v rozpočte fondu 2 300 tis. Sk). 

7.2.	Pohyby na účtoch dlhodobého hmotného majetku, oprávok a zostatkovej ceny

	Pozemky	Stavby	Samostatné hnuteľné veci a súbory hnuteľných vecí	Ostatný dlhodobý hmotný majetok	Celkom	
Riadok súvahy	010	011	012	013	009	
Obstarávacia cena						
K 1. januáru	313	20 004	55 760	426	76 503	
Prírastky	-	6 082	6 029	-	12 111	
Opr. min. účt. obd.	-	-	(94)	-	(94)	
Úbytky	-	6	7 133	-	7 133	
Opr. min. účt. obd.	-	-	(28)	-	(28)	
K 31. decembru	313	26 080	54 590	426	81 409	
						
Oprávky						
K 1. januáru	-	-	-	-	-	
Ročný odpis	-	794	3 863	-	4 657	
Prírastky	-	6 294	42 389	-	48 683	
Úbytky	-	-	-	-	-	
K 31. decembru	-	7 088	46 252	-	53 340	
						
Zostatková cena 	313	18 992	8 338	426	28 069	

Prírastky-stavby, FNM SR v roku 1995 nakúpil byty a garážové státia, ktoré v roku 1996 na základe Zmlúv o prevode vlastníctva bytu a Zmlúv o prevode garážového státia previedol do vlastníctva fyzických osôb. Na základe podaných žalôb o absolútnu neplatnosť týchto zmlúv o prevode vlastníctva bytu a spoluvlastníckych podielov na spoločných častiach a spoločných priestoroch obytného domu, Okresný súd Bratislava II vyniesol vo veci rozsudok v prospech FNM SR. V roku 2003 bolo vrátených FNM SR 5 bytov a 4 garážové státia v hodnote 6 082 tis. Sk. 

Samostatné hnuteľné veci a súbory hnuteľných vecí – prírastky, úbytky. FNM SR nakúpil dlhodobý majetok v hodnote 6 029 tis. Sk a na návrh inventarizačnej komisie  vyradil  majetok v hodnote 7 133 tis Sk. Zavádzaním nového programu na evidenciu majetku fondu boli vykonané účtovne opravy z minulých rokov, ktoré ovplyvnili položku prírastky o –94 tis. Sk a položku vyradenie o –28 tis. Sk.  

7.3.	Spôsob a výška poistenia dlhodobého majetku

Predmet poistenia	Druh poistenia	Názov a sídlo poisťovne	
Budovy, haly, stavby	Pre prípad poškodenia alebo zničenia veci živelnou udalosťou	Alianz, Slovenská poisťovňa, Bratislava	
Inventár	Pre prípad poškodenia alebo zničenia veci živelnou udalosťou	Alianz, Slovenská poisťovňa, Bratislava	
	Pre prípad škôd spôsobených krádežou	Alianz, Slovenská poisťovňa, Bratislava	
Drobný hmotný majetok	Pre prípad poškodenia alebo zničenia veci živelnou udalosťou	Alianz, Slovenská poisťovňa, Bratislava	
	Pre prípad škôd spôsobených krádežou	Alianz, Slovenská poisťovňa, Bratislava	
Stroje, prístroje a zariadenia	Pre prípad poškodenia alebo zničenia veci živelnou udalosťou	Alianz, Slovenská poisťovňa, Bratislava	
	Pre prípad škôd spôsobených krádežou	Alianz, Slovenská poisťovňa, Bratislava	
Dopravné prostriedky	Poistenie pre prípad poškodenia, zničenia alebo krádeže motorového vozidla	Alianz, Slovenská poisťovňa, Bratislava, 	
	Poistenie zodpovednosti za škodu spôsobenú prevádzkou motorového vozidla	Komunálna poisťovňa, a.s., Banská Bystrica	

Na dlhodobý majetok nie je zriadené záložné právo.

8.	Dlhodobý finančný majetok (r. 016 súvahy)

8.1.	Zloženie dlhodobého finančného majetku

Charakteristika	Stav k 1. 1.	Prírastky	Úbytky	Stav k 31. 12.	
	Brutto	Korekcia	Netto			Brutto = Netto	
Cenné papiere a podiely 51 % účasťou štátu	56 146 757		56 146 757	5 000 	-	56 151 757	
Ostatné dlhodobé CP a podiely	3 904 125		3 904 125	-	-	3 904 125	
Majetok fondu	69 524		69 524	381 170	(360 155)	90 539	
Prenajatý majetok fondu 	357 825	278 768	79 057		(35 616)	43 441	
Spolu	60 478 231	278 768	60 199 463	386 170	(395 771)	60 189 862	

CP-prírastok predstavuje zvýšenie základného imania 100 % dcérskej spoločnosti fondu - Dlhopisu, o.c.p. peňažným vkladom FNM SR. 

Ostatné dlhodobé cenné papiere a podiely v hodnote 3 904 125 tis. Sk predstavujú 15%-ný podiel v spoločnosti Slovenské telekomunikácie, a.s. Bratislava.

Majetok fondu. Po neúspešných mimo súdnych vymáhaniach a výzvach kupujúceho na plnenie povinností vyplývajúcich z uzatvorených zmlúv, fond pristúpil v zmysle zákona č. 92/1991 Zb. § 14 ods. 5 k odstúpeniu od kúpnych zmlúv. Majetok kupujúceho na základe zápisov, zápisníc a protokolov prevzal fond do svojho majetku. Vykázané zostatky na tomto účte predstavujú, majetok alebo časť majetku, ktorý nebol predmetom prenájmu. 
Na samostatnom analytickom účte je evidovaný Majetok Polikliniky Tehelná a Polikliniky Ružinov, ktorý na základe rozhodnutia o privatizácii prešiel ku dňu 1.1.2003 na Fond národného majetku Slovenskej republiky a k tomu istému dňu v súlade s rozhodnutím Ministerstva pre správu a privatizáciu národného majetku SR mal byť bezodplatne odovzdaný na hlavné mesto Slovenskej republiky Bratislava. Z dôvodu nepodpísania materiálov zástupcami hlavného mesta SR Bratislava, majetok ostal v evidencii FNM SR. V súčasnosti sa pripravuje návrh na predaj uvedeného majetku.

8.2.	Obmedzené nakladanie s majetkom

FNM má vo svojom portfóliu akcie s obmedzeným nakladaním vo výške 79 823 mil. Sk zaúčtované a vykázané vo finančných investíciách v súvahe v riadkoch 17, 19 a 44, z čoho pre finančné investície v hodnote 75 746 mil. Sk sú výkonom akcionárskych práv v zmysle § 10 ods. 2 a § 47d ods. 2 zákona č. 92/19991 Zb. poverené iné subjekty. Z toho dôvodu má FNM SR obmedzenú právomoc ovplyvňovať riadenie a nakladanie s týmito finančnými investíciami. 

8.3.	Hodnota finančných investícií	

FNM SR neobdržal k dátumu vydania našej správy finančné informácie na určenie čistej realizovateľnej hodnoty spoločností , v ktorých má cenné papiere a podiely a ktoré sú vykázané v súvahe v riadkoch 17 a 19 vo výške 60 056 mil. Sk a v riadku 44 vo výške 49 073 mil. Sk. Nezískali sme ani ocenenie týchto spoločností autorizovaným nezávislým odhadcom.

8.4.    Možné nerealizované zisky

FNM SR v poslednom čase predal viacero podielov spoločností, v ktorých naďalej vlastní určitý podiel, preto má informácie o možnom nerealizovanom zvýšení hodnoty týchto spoločností. Skutočná realizovateľná hodnota závisí od trhových podmienok, podmienok predaja a ďalších faktorov.

9.	Pohľadávky

Členenie pohľadávok z obchodného styku (účtová skupina 31 ) celkom vrátane skupiny:

Obchodné pohľadávky:

		Bezprostredne predchádzajúce účtovné obdobie
k 31. 12. 2002	Pohľadávky
(uvedené v súvahe)
Brutto	Opravné položky
(neuvedené v súvahe)	Netto pohľadávky
(neuvedené
v súvahe)	
Dlhodobé pohľadávky	r.27	641 976	652 697	213 984	438 713	
Pohľadávky z obchodného styku -správna činnosť	r.28	7 214	4 980	3 029	1 951	
Pohľadávky z obchodného styku -privatizácia	r.29	634 762	647 717	210 955	436 762	
						
Krátkodobé pohľadávky	r.31	5 845 470	24 213 170	22 769 860	1 443 310	
Pohľadávky z obchodného styku –správna činnosť	r.32	1 096	1 661	748	913	
Pohľadávky z obchodného styku -privatizácia	r.33	5 834 549	24 211 188	22 769 112	1 442 076	
Daňové pohľadávky	r.35	9 536	34	-	34	
Iné pohľadávky	r.36	289	287	-	287	

FNM SR má kryté pohľadávky záložným právom vo výške: za predaj akcií 9 513 645 tis. Sk a za predaj majetku vo výške 11 683 489 tis. Sk. Ostatné záložné práva na pohľadávky predstavujú sumu Sk 126 769 tis.

Tabuľka k pohybom opravných položiek:

		Bezprostredne predchádzajúce účtovné obdobie
k 31. 12. 2002	Opravné položky
(neuvedené v súvahe) 
k 31. 12 .2003	
Dlhodobé pohľadávky				
Pohľadávky z obchodného styku -správna činnosť		0	3 029	
Pohľadávky z obchodného styku -privatizácia		983 529	210 955	
Krátkodobé pohľadávky  				
Pohľadávky z obchodného styku -správna činnosť		
1	748	
Pohľadávky z obchodného styku -privatizácia		21 714 247	22 756 417	

FNM SR eviduje celkom 414 neplatičov voči ktorým sú evidované pohľadávky vo výške                        17 116 832 tis. Sk.

10.	Finančné účty

Spoločnosť má finančný majetok v štruktúre

	Riadok súvahy	Stav k 1.1. 2003	Stav k 31.12.2003	Opravné položky
(nevykázané v súvahe)	
Finančné účty	037	38 330 823	52 172 709	4 085 111	
Peniaze, ceniny	038	26	61	-	
Účty v bankách	039	21 904	3 274	-	
Účty v bankách na prostriedky z privatizácie s dobou viazanosti dlhšou ako jeden rok	041	2 500	2 500	-	
Účty v bankách na prostriedky z privatizácie s dobou viazanosti najviac jeden rok	042	3 596 622	3 093 559	-	
Krátkodobé cenné papiere a podiely na privatizáciu	044	34 709 771	49 073 315	4 085 111	

V krátkodobých cenných papieroch a podieloch na privatizáciu fond eviduje také cenné papiere o ktorých už bolo rozhodnutie o ich 100 % bezodplatnom prevode na obce. Týka sa to týchto spoločnosti: 

	Suma	
Stredoslovenská vodárenská spoločnosť, a.s. Banská Bystrica	429 406 	
Bratislavská vodárenská spoločnosť, a.s. Bratislava	41 919	
Západoslovenská vodárenská spoločnosť, a.s. (odštepné závody)	3 278 025 	
Severoslovenská vodárenská spoločnosť, a.s. Žilina	4 589 213 	
Východoslovenská vodárenská spoločnosť, a.s. Košice	7 348 097	
Podtatranská vodárenská spoločnosť, a.s. Poprad	1 626 279	
Spolu	17 312 939	

11.	Vlastné imanie (r. 047 súvahy) 

Pohyby vo vlastnom imaní:

Položka	Riadok
súvahy	Stav 
k 1. 1. 2003	Prírastky	Úbytky	Stav 
k 31. 12. 2003	
Vlastné imanie	047	101 956 180	71 125 047	36 508 745	136 578 540	
Základné imanie	048	76 969	14 227	61 382	29 814	
Fond privatizácie	049	101 637 013	70 712 034	36 045 797	136 303 250	
Fond osobitných prostriedkov	050	242 198	3 278		245 476	

Základné imanie pozostáva z prírastkov za rok 2003 t.j. nákup dlhodobého hmotného a nehmotného majetku a úbytku t.j. vyradenie dlhodobého hmotného majetku a oprávok, ktoré sa prvý krát začali účtovať až v tomto účtovnom období aj za predchádzajúce účtovné obdobia. Uvedená skutočnosť objasňuje aj položku vyšších úbytkov.

Fond privatizácie - jeho tvorba a použitie sú vyjadrené samostatným výkazom o tvorbe a použití majetku Fondu národného majetku Slovenskej republiky. Výkaz je súčasťou prílohy k ročnej účtovnej závierke.

Fond osobitných prostriedkov (osobitný účet MSPNM SR). V súlade s § 28 ods. 4 zákona č. 92/1991 Zb. o podmienkach prevodu majetku štátu na iné osoby v znení neskorších zmien a doplnkov sa medzi Ministerstvom privatizácie SR  (MH SR na ktorého prešli kompetencie MSPNM SR) vykonáva pravidelné zúčtovanie príjmov a výdavkov podľa odseku 2 a výdavkov fondu podľa odseku 3 písm. b) a ch) vždy do konca februára nasledujúceho roka. Po vykonaní zúčtovania príjmov podľa odseku 2 a výdavkov fondu podľa odseku 3 písm. b) a ch) v roku 2003 došlo k zvýšeniu záväzku Ministerstva hospodárstva SR voči FNM SR a zároveň pohľadávky FNM SR voči Ministerstvu hospodárstva vo výške 3 278 tis. Sk. 

12.	Rezervy zákonné (r. 055 súvahy)

Charakteristika rezervy	Stav 
k 1. 1. 2003	Tvorba	Použitie	Zrušenie	Stav 
k 31. 12. 2003	
Rezervy na dovolenky vrátane odvodov	1 639	1 452	1 639	-	1 452	
Rezervy na súdne spory	1 593	3 596	-	1 593	3 596	
Rezervy na odmeny	255	676	255	-	676	
Rezervy na reštitučné nároky	20 638	-	-	20 638	-	
Nevyfakturované dodávky	1 080 655	2 083	1 080 655	-	2 083	
Rezerva na daň z dividend	-	58 600	-	-	58 600	
Spolu	1 104 780	7 807	1 082 549	22 231	 66 407	

Rezervy na reštitučné nároky účtované v roku 2002 boli v zmysle uvedených opatrení v účtovnej evidencii zrušené z dôvodu, že rezervy z hlavnej činnosti fondu sa neúčtujú a uvádzajú sa len v Poznámkach k ročnej účtovnej závierke. Výška týchto nezaúčtovaných rezerv v roku 2003 predstavuje 35 987 tis. Sk a je vykázaná v podsúvahových účtoch fondu. Táto hodnota predstavuje sumu, o ktorej už FNM SR  vie, že ju bude musieť uhradiť jednotlivcom, ktorí si uplatnili nároky.

Mimoriadne valné zhromaždenie Slovak Telecom, a.s. rozhodlo o vyplatení dividend z nerozdeleného zisku za rok 2002 pre svojich akcionárov dňa 5. 12. 2003 pričom termíny výplaty dividend sú do 5. 5. 2004. FNM SR zaúčtoval nárok na dividendy v hodnote Sk 308 426 tis. k 31. 12. 2003. Z dôvodu nejasnosti nového zákona o dani z príjmov a tiež v dôsledku toho, že Slovak Telecom, a.s. nevykonal zrážku z týchto dividend podľa nového platného zákona, FNM SR vytvoril rezervu na daň Sk 58 600 tis, pretože predpokladá povinnosť odviesť túto daň. 

13.	Záväzky (r. 062 súvahy)

Dlhodobé záväzky 

Položka	K 1. 1. 2003	Prírastky	Úbytky	K 31. 12. 2003	
Záväzky zo sociálneho fondu	74	1 048 	1 023	99	

Všetky záväzky sú v lehote splatnosti.

14.	Krátkodobé finančné výpomoci

	PS k 1. 1. 2003	KS k 31. 12. 2003	
Dlhopis FNM SR vrátane výnosu	596 813	563 955	

K 31. 12. 2003 nevyplatené dlhopisy v prevažnej väčšine sú z titulu neukončených dedičských konaní.

15.	Podsúvahová evidencia

15.1.	Budúce možné záväzky

Záruky vznikli na základe zmlúv, ktoré FNM SR uzatvoril alebo ho viaže zákon na podmienené plnenia v budúcnosti.

Typ ručenia	Hodnota 
(v tis. Sk)	
Ručenia vyplývajúce z § 15 ods. 4 zák. 92/1991 Zb.- o podmienkach prevodu majetku štátu 
na iné osoby	25 444 667	
Ručenie za SE voči VÚB, ČS, Kom. Societe, Kreditanstal	9 901 998	
Prehlásenie k ručeniu za SE voči Tatrabanke a SLSP	7 850 000	
Prehlásenie k ručeniu za SE voči Tatrabanke, SLSP, CITIBANK	3 000 000	
Prehlásenie k ručeniu za SE voči OTP	9 698 841	
Spolu ručenia:	55 895 506	

V súčasnosti je FNM SR zodpovedný za vyrovnanie minulých reštitučných nárokov podaných v Slovenskej republike. Hoci oficiálne obdobie uplatnenia reštitučných nárokov sa skončilo, tieto nároky zaznamenané v evidencii krajských a okresných úradov a Ministerstva financií SR dosiaľ neboli všetky predložené FNM SR, ktorý z uvedeného dôvodu nemôže odhadnúť výšku ich možného plnenia.

V zmysle § 15 ods. 4 zákona č. 92/1991 Zb. môže byť FNM SR ručiteľom všetkým veriteľom privatizovaných spoločností v SR, ktorí o takéto ručenie požiadajú najneskôr do jedného roka od privatizácie príslušnej spoločnosti. FNM SR vykázal tieto záruky vo výške 25 445 mil. Sk. Novelou §15 uvedeného zákona sa však vykázané záruky eliminovali tým, že sa uzatvorila Dohoda o zániku ručiteľského záväzku medzi Slovenskou konsolidačnou, a. s. a FNM SR, ktorá bola podpísaná 12. januára 2004. Výška eliminovaného ručiteľského záväzku však nie je známa. FNM SR nedisponuje komplexnou analýzou možných strát súvisiacich s týmto ručením.

V zmysle § 29 ods. 5 zákona č. 92/1991 Zb. a v súlade s určitými zmluvnými záväzkami FNM SR poskytol záruky tretím osobám v celkovej výške 30 451 mil. Sk, a to najmä Slovenským elektrárňam,  a. s. V súčasnosti nie je isté, či FNM SR bude nútený uhradiť prípadné záruky v prípade možných problémov s likviditou týchto spoločností.  Na základe dostupných informácií o priebehu reštrukturalizácie úverov v SE sme presvedčení, že sa znižuje riziko možných plnení ako aj výška vyplývajúca zo záruk poskytnutých Slovenským elektrárňam. FNM SR však nemá k dispozícii komplexnú analýzu týchto záruk ani súm súvisiacich s prípadnými možnými stratami, ktoré možno bude nútený v budúcnosti uhradiť.

FNM SR je v súčasnosti účastníkom rôznych súdnych sporov, ktoré voči nemu vedú tretie osoby uplatňujúce si nároky voči FNM SR alebo v ktorých si FNM SR uplatňuje nároky voči tretím stranám. FNM SR  nemá komplexný prehľad možných plnení, ktoré mu môžu vzniknúť v súvislosti s uplatnením právnych nárokov tretích osôb, ani odhad súm, ktoré bude musieť FNM SR uhradiť v budúcnosti.

Na základe niektorých privatizačných zmlúv sa FNM SR zaviazal uhradiť určité straty na majetku nadobúdateľom privatizovaných spoločností, ktoré im môžu v budúcnosti vzniknúť v dôsledku určitých rizík definovaných v privatizačných zmluvách. FNM SR nemá k dispozícii analýzu takýchto záruk ani odhad možných nárokov, ktoré voči nemu môžu nadobúdatelia v budúcnosti uplatniť v súvislosti s týmito zárukami.

V zmysle § 28 ods. 3 bod 3 zákona č. 92/1991 Zb o podmienkach prevodu majetku štátu na iné osoby môže FNM SR niesť finančnú zodpovednosť za škody na životnom prostredí spôsobené spoločnosťami pred privatizáciou, ktorú sprostredkoval. FNM SR nevykázal odhad budúcich strát v súvislosti s možnými záväzkami vyplývajúcimi zo škôd na životnom prostredí, keďže tieto prípady nemožno spoľahlivo určiť.

V súvislosti so vstupom Slovenskej republiky do Európskej únie (EÚ) začali v roku 2003 slovenské a európske inštitúcie zodpovedné za dohľad nad oblasťou štátnej pomoci preverovať a hodnotiť štátnu pomoc poskytnutú v minulosti slovenským spoločnostiam vrátane spoločností, ktoré FNM nedávno sprivatizoval. Keďže konečný výsledok previerky týchto záležitostí európskymi inštitúciami je nejasný, FNM nie je schopný odhadnúť možný vplyv konečného rozhodnutia EÚ na svoju finančnú situáciu. 

15.2.	Majetok v podsúvahovej evidencii 

FNM SR eviduje tiež na podsúvahovom účte majetok v hodnote 1,7 mil. Sk ktorý nebol zaradený do dlhodobého majetku a je preto len v operatívnej evidencii. Dlhodobým hmotným majetkom sú zložky, ktoré slúžia k správnej činnosti FNM SR a ich ocenenie je podľa zákona č. 366/1999 Z. z. v znení neskorších predpisov vyššie ako 30 000 Sk a doba použiteľnosti viac ako 1 rok. Majetok, ktorý nespĺňal uvedené kritéria fond eviduje v podsúvahe, vedie k nemu iba operatívnu evidenciu.

15.3.	Neúčtované opravné položky k majetku

S účinnosťou od 1. januára 2003 došlo k zmene postupov účtovania pre FNM a v zmysle novej legislatívy FNM v účtovnej závierke za rok 2003 nemôže vykázať opravné položky k majetku a rezervy na straty. Z tohto dôvodu sa neúčtovali opravné položky k 31. decembru 2003 na nasledujúcich riadkoch súvahy:

Riadok	Položka	Tis. Sk	
A.III.	majetok FNM	45 135	
B.I.	dlhodobé pohľadávky	213 984	
B.II.	krátkodobé pohľadávky	22 757 165	
B.III.	krátkodobý finančný majetok	4 085 111	
	Celkom	27 101 395